Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

El Barça està convençut que en els propers dies també els futbolistes s'avindran a les retallades de sou que el club vol aplicar per fer front a l'impacte econòmic que està provocant la pandèmia del coronavirus. Victòr Tomàs (handbol), Aitor Egurrola (hoquei), Ante Tomic (bàsquet) i Sergio Lozano (futbol sala), els quatre capitans de la resta de seccions professionals, van expressar ahir, a través de les xarxes socials, la seva voluntat d'ajudar el club en un moment delicat com aquest, i acceptar doncs la rebaixa d'un 70% dels ingressos mentre duri l'estat d'alarma.

El mateix Josep Maria Bartomeu va parlar personalment fa uns dies amb els capitans de l'equip de futbol (Messi, Piqué, Busquets i Sergi Roberto) i, segons el club, hi va trobar bona predisposició. En els dies posteriors, però, va transcendir que al vestidor no hi havia unanimitat al voltant d'aquesta qüestió. Malgrat tot, el club confia que en els propers dies la situació es desbloquejarà i el futbol també acceptarà les mesures.

El club treballa amb la idea que a tothom se li apliqui aquesta rebaixa del 70% mentre duri l'estat d'alarma. Segons els càlculs de l'entitat, això vodria dir que els jugadors perdrien un 5'75% del sou brut anual si dura 30 dies i 11'5 per cent si durés dos mesos.

Paral·lelament, i segons va informar la cadena COPE, l'Associació de Futbolistes Professionals (AFE) s'ha reunit en les últimes hores de manera telemàtica amb els capitans de Primera i Segona Divisió. Les converses va acabar amb la sensació general que els jugadors no volen acceptar els ERTOs. Segons la mateixa informació, alguns jugadors van dir que negociarien les retallades amb els seus equips i d'altres prefereixen esperar a saber l'impacte real de la crisi.